text: سلطة البطاطا المقلية
text: #000003
text: · تقشر البطاطا و تقطع لمكعبات ثم تفلى بالزيت حتى تشقر , ترفع على ورق ماص للتخلص من الزيت الاضافي . و يمكن اتباع طريقة نور لقلي البطاطا بطريقة خفيفة و صحية .
text: #000006
text: · تمزج مقادير الصلصة في طبق صغير , يفرم البصل الأخضر ناعماً و يوضع في الصلصة حتى اعداد بقية المقادير .
text: #000007
text: · تفرم البندورة لمكعبات بنفس حجم البطاطا و يفرم البقدونس ناعماً .
text: #000008
text: · تقلب البطاطا و البندورة و البقدونس مع الصلصة ثم تقدم مع المشاوي أو كطبق مقبلات .
text: #000009
text: وصفات تانية ممكن تعجبك
text: #000010
text: السلام عليكم ورحمة الله وبركاته. ياستي جوزي اطيب ماعندو بطاطا في السلطة انا بعملها بالبطاطا المسلوقة تسلم ايديك وعندي سؤال ولوفيا غلاظة اديش عمر ولادك الله يخليلك ياهم
text: #000012
text: يا منمن شو طلعت هالسلطه طيبه
text: #000013
text: تسلم ايدج يا غاليه على هالطبق اللذيذ وتسلم ايد ديمه
text: #000015
text: بالنسبه للوصفات لازم بيجينا يوم نخبص شوي بس لا تخافي لان منى الغاليه لازم ترجع تتفنن وتهندس بالاطباق الجميله والرائعه دايما ودوما
text: #000017
text: كل شي ممكن يصير الا انه تفقدي مهارتك بالطبخ هي شغلة مستحيلة لانه بحس حب الطبخ والمطبخ بيمشي بدمك وهادا شي صعب يروح بسهولة ومستحيل كمان ..بس بزمانه امي كانت تقول انه السنة 365 يوم وكل يوم طبخة معقولة كلن يزبطوا ؟؟بقا الي صاير معك عاااادي كتير وبتحصل مع الكل بقا دخيلك لايروح نشاطك وعزيمتك وخليكي متل ماانتي
  بالنسبة للسلطة طيبة ومغذية وبتشبع وبتنفع للعشا او الفطور يسلم ايديكي ...بس ماشاء الله كيف اطفالك بيحضروا الفطور وشو بيصير بالمطبخ بعدين :grin
text: #000019
text: لما شفتك حطيتي السلطة، اشتهيتها قمت فوراً رحت عملتها، كيف الواحد بتهف نفسه على الأكلات فجأة :grin
  طالعة معك بتشهي !
text: #000023
text: سلم دياتك يا منى على هالوصفة والله يبارك بالاخت ديما على فكرتا انا بعملا متل الاخت ام تسنيم ببطاطا مسلوقة هيك تعلمتا من الوالدة بس اكيد اذا البطاطا مقلية بتكون اطيب انشالله رح جربا اليوم فتت على عنوان الاخت ديما بما انك يا منى ذاكرة العنوان ما شالله كتير عجبني وبشجعا وانا عم فتش ونبش لقيتا منزلة العجينة المورقة بالخطوات سبحان الله شغل معلمين نفس الطريقة التي اخذتا من والدي وهي العجينة رهيبة بتنعمل لا الاوزي لا عش البلبل وكمان لا الفطاير بجوز وبقشطة وكنت رح ابعتلك الطريقة يا منى تنزليا بس بما انو الاخت ديما منزلتا صار فيون الاخوات يشوفوها عندها
text: #000025
text: ان شاء الله تجربي هل السلطة قريب لان طيبة و يمي
text: #000030
text: سبحان الله القلوب عند بعضا بنصحك تجربيا باسرع وقت اول مرة جربي نص كيلو طحين وسدقيني مجرد ما اخدت ايدك عليا ما بتعودي تستغني عنها وبتستعمليا لا كتير شغلات وخصوصي اذا مستعملة زبدة منيحة بتطلع طعمة غير شكل بس الفرق عنها انو والدي بيستعمل الزبدة السمن ابدا ما بيستعملا بهل عجينة وبالنسبة لا الصور ما فتحوا معك يمكن ما عندك برنامج ادوب عا كل حال رح ارجع ابعتون
text: #000033
text: الصور ما فتحوا معي , يا ريت لو تبعتيهم بشكل مرفقات عادية اذا ما فيها ازعاج :zzz
text: #000035
text: هلا اخت منى شكل الاكلة كثير طيب وان شاءالله راح جربها بدي اسألك اذا بدي ابعث لك صور لبعض الوصفات او اذا بدي ابعث لك جدول بمعايير حرارة الفرن كيف بدي ابعثهم ياريت تفيديني وشكرا الك
text: #000036
text: على كل الاحوال الف الف صحة و هنا يا رب على السلطة , كتيررر انبسطت انها عجبتك و كانت على زووءك سمسوم و هنا
text: #000042
text: حبيبتي منى انا لبنانيه بس خطيبي حلبي وسمعت انو اكلكن شي فوق الوصف وبعرف لو شو ما عملتلو مارح تضبط معي وانو معود عا هالاكل الطيب شو اعمل دخلك ؟؟ لقيت موقعك وما صدقت رح حاول اتعلم كل الاكل الحلبي ويعطيكي الف عافيه
text: #000043
text: الاكل حلبي طيب , بس مو لو شو ما عملتي ما رح يزبط , ايه رح يزبط ونص و تلات ارباع . انت بس اتبعي الخطوات و رح تطلع معك الوصفة بتجنن ..
text: #000045
text: ميارح جربت السلطة... ما كان الي خلق اطبخ شي.. عملتها هي وصينية كرات اللحمة مع بطاطا.. بتعرفي انا مالي باللحمة بنوب. المهم كانت السلطة كتير كتير طيبة وبتشبع وبتغني عن اي طبخة تانية. بس انا ما قدرت ما حط كمون وفلفل أسود بالوصفة .. بس بتخيل من دونن كمان بتبقى لذيذة.
  لو تعرفي قديش مشلوشة وقديشك ببالي
text: #000047
text: ممم , هنا و الف صحة على البك و على الب الي لدع صينية البطاطا باللحمة :zzz
text: #000049